හිස් වැසුම් පටිය නොපැලඳූ 22 හැවිරිදි තරුණයා දුක්බර අන්දමින් මරණයට පත්වූ සිද්ධියක් අද(23) උදේ මඩකලපුව කලුදාවලෙයි ප්‍රදේශයෙන් වාර්තා වුනා.විදෙස් රැකියාවක් සඳහා ගොස් ඔහු මව්බිමට පැමිණ දින දෙකක් පමණක් වන බවයි අප වාර්තාකරු කියා සිටියේ.මඩකලපුව කල්මුනේ ප්‍රදාන මාර්ගයේ කලුදාවලෙයිහි මගී හරස් මාර්ගයේ අද පාන්දර සිදුවූ අනතුරින් 22 හැවිරිදි මහාරාජා උදයරාජ් යන තරුණයා මරණයට පත් වුනා.යතුරු පැදියෙන් ගිය තරුණයා ඉදිරියෙන් ගිය කැබ් රථයකට ඉස්සර කිරීමට යාමේදී එම වාහනයේ හා ඉදිරියෙන් පැමිණි පෞද්ගලික බසයේ හැපී වීසි වීමෙන් හිස් වැසුමේ පටිය යොදා නොතිබීම නිසා හිස වැදී බරපතල අනතුරකට ලක්ව තිබෙනවා.දේහය මඩකලපුව- කලුවන්චිකුඩි මූලික රෝහලේ තැන්පත් කර ඇති බවයි අප වාර්තාකරු කියා සිටියේ.මේ සම්බන්දයෙන් පෞද්ගලික බස් රථයේ  රියදුරා හා කැබ් වාහනයේ රියදුරා අත් අඩංගුවට ගෙන ඇති බව සඳහන්.යතුරු පැදිය මුලුමනින්ම හානියට පත්ව තිබෙනවා.